Pleasing

Pleasing ass e lëtzebuergesche Math-Rock-Trio ëm de Sänger Patrick Miranda.

 Geschicht 

2016 huet de Patrick Miranda an der Metalcoreband Awakening the Seasons gespillt, déi sech 2017 getrennt huet.

De Projet Pleasing gouf 2018 vum Patrick Miranda als Soloprojet an d'Liewe geruff. Och wann de Projet an Tëschenzäit zu engem Trio ausgewuess ass gëtt de Patrick Miranda nach ëmmer als "de" Pleasing bezeechent.Podcast Kulturpur - Am Gespréich mam Pleasing (September 2022)

Déi éischt EP vu Pleasing mam Titel Polara an d'Singleauskopplung mam selwechten Numm koumen 2018 eraus. Am selwechte Joer huet Pleasing och beim Screaming Fields matgemaach a gouf do fir e Concert am Stater Café De Gudde Wëllen gebucht.

Déi zweet EP 1&2 gouf d'Joer drop am selwechte Café presentéiert. The Choppy Bumpy Peaches a Rat October waren als Support Acts mat dobäi. Op där EP hunn de Bassist Xavier Hofmann an de Batteur Sascha Ewen, déi de Patrick Miranda virdru just live begleet hunn, hir Musek schonn deels selwer geschriwwen.tageblatt.lu: Stur bleiben: Patrick Miranda veröffentlicht die zweite EP seines Soloprojekts Pleasing vum Jeff Schinker (16. Oktober 2019) Wéi schonn déi éischt EP ass och 1&2 en instrumentaalt Wierk, also ouni Gesank. Am selwechte Joer si Pleasing och op der Fête de la Musique an der Stad Lëtzebuerg, de Congés annulés an de Rotonden, um Festival On Stéitsch an a Caféën opgetrueden.

Am Februar 2020 war den Trio den Opener vu Mutiny on the Bounty an de Rotonden. Donieft hu Pleasing och d'Lidd Coma mam Rapper Maz opgeholl.

Am Mäerz 2021 koum d'Lidd Spill Yourself eraus, deen d'Bezéieung tëscht dem Patrick Miranda a senger Mamm behandelteldo.lu: Neie Projet aus Lëtzebuerg: Pleasing! (13. Abrëll 2021) a fir dat de Shade Cumini e Museksclip gedréint huet. Am selwechte Mount hu Pleasing en Theaterstéck iwwer mental Gesondheet an de Rotonden geschriwwen an opgefouert, dat iwwer de Kulturkanal live iwwerdroe gouf.

Den éischten Album In the Mood for Super Dark Times koum am Oktober 2021 op de Maart. Iwwer d'Single an de Video Sundays Are Supposed to Feel Lonely huet dat däitscht Onlineportal kulturnews.de geschriwwen:kulturnews.de: Pleasing: „sundays are supposed to feel lonely“ – Leben in der Warteschleife (1. Oktober 2021)
Der Song handelt von dem Gefühl, in einer Endlosschleife gefangen zu sein, in der kein Fortschritt zu machen ist – und das Musikvideo von Rares Matei fängt dieses Gefühl mit seinen heimsuchenden Aufnahmen von verlassenen Übergangsräumen perfekt ein.

Op der EP For Us to Escape (2023) hu Pleasing - nieft dräi Lidder op Englesch - mat Viver fir d'éischt Kéier och en Titel op Portugisesch verëffentlecht.culture.lu: Pleasing, un groupe à part vum Pablo Chimienti (11. April 2023)eldo.lu: Pleasing zeréck mat neier EP "for us to escape" (18. Abrëll 2023) Si gouf vum Jan Kerscher produzéiert a vum Tom Gatti gemastered.

2023 ass de Projet ënner anerem op der Diddelenger Fête de la Musique, de Francofolies zu La Rochelle an zu Esch-Uelzecht an dem Motocultur Festival Open Air an der Bretagne opgetrueden.

 Numm 
De Kënschtlernumm Pleasing kënnt vum englesche Saz It’s oddly beautiful how lonely we all are, deen de Patrick Miranda virun 2018 opgeschriwwen hat. Hie wollt doraus e méi kuerze Kënschtlernumm maachen.today.rtl.lu: 'Pleasing' to perform at 'De Gudde Wëllen’ (20. September 2019) Seng Frëndin huet "Oddly Pleasing" proposéiert, an de Patrick Miranda ass bei "Pleasing" hänke bliwwen. "Pleasing" kann een als "erfreelech" oder "agreabel" iwwersetzen.

 Musek 
D'Texter an d'Musek vu Pleasing zielen zum Genre Math Rock a si generell däischter. En Haaptthema an de Lidder vu Pleasing ass mental Gesondheet.lequotidien.lu: « Pleasing » évacue ses tourments dans son premier album vum (9. Oktober 2021)eldo.lu: Artists for Mental Health (13. Oktober 2022) De Patrick Miranda war am Alter vu 16 Joer fir d'éischt Kéier wéinst Suizidversuch an der Psychatrie. 2019 war hien eng zweet Kéier do. D'Texter, déi hien an där Zäit an en Notizblock geschriwwen huet, waren d'Basis fir säin Album In the Mood for Super Dark Times (2021).

 Diskografie 
 Album 
 2021: In the Mood for Super Dark Times

 EPen 
 2018: Polara
 2019: 1 & 2
 2023: For Us to Escape

 Singlen 
 2018: Polara
 2019: 1
 2020: Coma 
 2021: Spill Yourself
 2021: bplr
 2021: Oddly
 2021: Sundays Are Supposed to Feel Lonely
 2022: Y in You
 2022: The Structure's Above
 2023: Feed Me to Those I Envy the Most

 Extern Linken 
 Diskografie op Spotify a Rate Your Music
 Videografie op YouTube

Kategorie:Lëtzebuergesch Rockgruppen